สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ (10 มิ.ย.58)
10 มิ.ย. 2558

– เงินเยนอยู่ที่ระดับ 122.78 บาท/ดอลลาร์ จากช่วงเช้าที่ระดับ 124.36/36 เยน/ดอลลาร์
– เงินยูโรอยู่ที่ระดับ 1.1305 ดอลลาร์/ยูโร จากช่วงเช้าที่ระดับ 1.1286/1287 ดอลลาร์/ยูโร
– ดัชนี SET ปิดวันนี้ที่ระดับ 1,504.04 จุด เพิ่มขึ้น 11.72 จุด, +0.79% มูลค่าการซื้อขาย 31,909.76 ล้านบาท
– สรุปปริมาณการซื้อขายรายกลุ่ม ต่างชาติขายสุทธิ 1,200.07 ล้านบาท (SET+MAI)
 
– ที่ประชุมคณะกรรมการนโยบายการเงิน (กนง.) มีมติเป็นเอกฉันท์ 7:0 ให้คงอัตราดอกเบี้ยนโยบายไว้ที่ระดับ 1.50% ขณะเดียวกันเตรียมปรับลดเป้าส่งออกปีนี้ หลังมีความเสี่ยงสูงที่จะติดลบ จากเดิมที่คาด 0% โดยจะมีการปรับคาดการณ์ในครั้งต่อไป
– ธนาคารกลางจีนได้ปรับลดคาดการณ์การขยายตัวทางเศรษฐกิจและดัชนีราคาผู้บริโภค (CPI) ของจีนสำหรับปี 2558 เนื่องจากมีแรงกดดันช่วงขาลงมากขึ้นต่อการขยายตัวของเศรษฐกิจจีน โดยคาดว่า เศรษฐกิจจีนจะขยายตัว 7% ซึ่งตัวเลขดังกล่าวต่ำกว่าคาดการณ์ในช่วง 6 เดือนก่อนที่ 7.1%
– นายฮารุฮิโกะ คูโรดะ ผู้ว่าการธนาคารกลางญี่ปุ่น (BOJ) กล่าวต่อสมาชิกสภาผู้แทนราษฎรว่า เงินเยนของญี่ปุ่นไม่มีแนวโน้มจะอ่อนค่าต่อเนื่อง โดยความเห็นของนายคูโรดะเป็นปัจจัยหนุนให้เงินเยนพุ่งขึ้นอย่างมากเมื่อเทียบเงินดอลลาร์สหรัฐ
– นายทาเคชิโร ซาโต สมาชิกคณะกรรมการนโยบายการเงินของธนาคารกลางญี่ปุ่น (BOJ) เปิดเผยว่า การดำเนินนโยบายผ่อนคลายทางการเงินขนานใหญ่ของ BOJ ดูเหมือนจะมีความยากลำบากมากขึ้น โดยอ้างถึงผลที่เกิดขึ้นอย่างจำกัดจากการใช้มาตรการผ่อนคลายเพิ่มเติม ซึ่งเริ่มเปิดตัวเมื่อเดือนต.ค.ปีที่แล้ว
– นายเกลน สตีเวนส์ ผู้ว่าการธนาคารกลางออสเตรเลีย เปิดเผยว่าธนาคารยังเปิดทางสำหรับการผ่อนคลายนโยบายเพิ่มเติมด้วยการปรับลดอัตราดอกเบี้ยลงอีก เพื่อที่จะสนับสนุนให้เศรษฐกิจขยายตัวอย่างยั่งยืน
 
ที่มา: สำนักข่าวอินโฟเควสท์